## Pravilnik o izmjenama i dopunama Pravilnika o postupku i uvjetima za priznavanje prava samostalnih umjetnika na uplatu doprinosa za mirovinsko i invalidsko te zdravstveno osiguranje iz sredstava prora

### NN 21/1999 (3.3.1999.), Pravilnik o izmjenama i dopunama Pravilnika o postupku i uvjetima za priznavanje prava samostalnih umjetnika na uplatu doprinosa za mirovinsko i invalidsko te zdravstveno osiguranje iz sredstava prora

# MINISTARSTVO KULTURE

Na temelju članka 7. Zakona o pravima samostalnih umjetnika i poticanju
kulturnog i umjetničkog stvaralaštva ("Narodne novine", br. 43/96. i 44/96.),
ministar kulture donosi

## **PRAVILNIK**

### **O IZMJENAMA I DOPUNAMA PRAVILNIKA O POSTUPKU I UVJETIMA ZA PRIZNAVANJE PRAVA SAMOSTALNIH UMJETNIKA NA UPLATU DOPRINOSA ZA MIROVINSKO I INVALIDSKO TE ZDRAVSTVENO OSIGURANJE IZ SREDSTAVA PRORAČUNA REPUBLIKE HRVATSKE**

Članak 1.

U Pravilniku o postupku i uvjetima za priznavanje prava samostalnih
umjetnika na uplatu doprinosa za mirovinsko i invalidsko te zdravstveno
osiguranje iz sredstava proračuna Republike Hrvatske ("Narodne novine",
br. 110/96.), članak 7. stavak 4. mijenja se i glasi:

"Zahtjev za priznavanje prava na uplatu doprinosa podnosi se Hrvatskoj
zajednici samostalnih umjetnika u vremenu od 1. do 31. listopada tekuće
godine."

Članak 2.

U članku 9., stavak 2. mijenja se i glasi:

"Pri razmatranju umjetničkog stvaralaštva i javnog djelovanja podnositelja
zahtjeva za ostvarivanje prava iz ovoga Pravilnika, Stručno povjerenstvo
neće uvažiti zahtjev podnositelja, iako udovoljava brojčanim uvjetima iz
ovoga Pravilnika, za kojega drži da njegovo umjetničko djelovanje ne predstavlja
zamjetan prinos hrvatskoj kulturi i umjetnosti."

Članak 3.

U članku 14., točki 1., podtočki a) dodaje se na kraju nova rečenica,
koja glasi:

"Objavljene knjige moraju imati nedvojbenu književnu vrijednost uz uvjet
da su doživjele ozbiljnu kritičku recepciju."

U podtočki *b),* u prvoj alineji riječ: "2", zamjenjuje se riječju:
"3".

U točki 5., riječ: "ozbiljna" u odgovarajućem padežu zamjenjuje se riječju:
"klasična" u odgovarajućem padežu.

U točki 8., podtočki *e),* u prvoj i drugoj alineji iza riječi:
"izložbe" i "izložbi" briše se zarez i dodaju riječi: "različitih radova",
dok se alineja treća briše, a alineja četvrta mijenja i glasi: "- 5 kompleksnih
realiziranih radova (kolekcija)."

Na kraju podtočke *e)* dodaje se nova rečenica koja glasi:

"Jedna kolekcija sadrži najmanje 20 radova".

U podtočki *f),* u prvoj i drugoj alineji iza riječi: "izložbe,"
i "izložbi," briše se zarez i dodaju riječi: "različitih radova", dok se
alineja treća mijenja i glasi:

"- 10 kompleksnih kolekcija modela realiziranih u industriji (različitih
radova)." a alineja četvrta se briše.

Na kraju podtočke *f)* dodaje se nova rečenica koja glasi:

"Jedna kolekcija sadrži najmanje 30 modela."

U podtočki *g),* alineja treća mijenja se i glasi: "-5 kompleksnih
realiziranih radova (kolekcija)." a alineja četvrta se briše.

Na kraju ove podtočke dodaje se nova rečenica koja glasi:

"Jedna kolekcija sadrži najmanje 20 radova."

Podtočka *h),* mijenja se i glasi:

*"h) Oblikovanje odjeće*

- 3 samostalne prezentacije različitih radova, ili

- 5 skupnih žiriranih prezentacija različitih radova, ili

- 10 kompleksnih kolekcija realiziranih u industriji različitih radova.

Jedna kolekcija sadrži najmanje 30 modela."

U podtočki *j),* alineji drugoj ispred riječi: "natječajima," dodaju
se riječi: "javnim".

Na kraju podtočke *j)* dodaje se nova rečenica koja glasi:

"Pod javnim natječajima podrazumijevaju se i pozivni natječaji."

U točki 9. mijenja se prva alineja i glasi: "-2 velika projekta (autor),
ili", te četvrta alineja koja se mijenja i glasi: "- sudjelovanje na dvije
žirirane izložbe i realizirana 3 manja rada."

U točki 9. na kraju dodaju se dva nova stavka 3. i 4., koja glase:

"Velikim projektom u projektiranju stambenog prostora smatra se projektiranje
stambenog prostora većega od 500 m2, a manjim projektom
projektiranje obiteljske kuće i slično.

Pod javnim natječajima podrazumijevaju se i pozivni natječaji."

Članak 4.

U članku 15. dodaje se novi stavak 1., koji glasi:

"Umjetničko javno djelovanje u inozemstvu priznaje se ako je subvencionirano
od Republike Hrvatske, te ako predstavlja zamjetan prinos hrvatskoj kulturi
i umjetnosti."

Dosadašnji tekst članka 15. postaje stavak 2.

Članak 5.

U članku 20., u naslovu točke 3. riječ: "Književno" zamjenjuje se riječju:
"Kazališno".

U točki 5. riječ: "ozbiljna" u odgovarajućim padežima zamjenjuje se
riječju: "klasična" u odgovarajućim padežima.

U točki 8., podtočki *j),* u drugoj alineji ispred riječi: "natječajima,"
dodaje se riječ: "javnim".

U točki 9., alineja prva mijenja se i glasi: "-2 velika projekta, ili".

Članak 6.

U članku 26. dodaje se novi stavak 2., koji glasi:

"Boravkom u inozemstvu duljem od 6 (šest) mjeseci u kontinuitetu smatra
se boravak za koji je samostalni umjetnik dobio dozvolu za produženje privremenog
boravka ili za trajno nastanjenje, što se dokazuje potvrdom od strane Veleposlanstva
Republike Hrvatske u državi u kojoj samostalni umjetnik boravi."

Članak 7.

U članku 27., iza treće alineje dodaje se nova alineja četvrta koja
glasi:

"- ako samostalni umjetnik zasnuje radni odnos u trajanju od najdulje
jedne godine, do prestanka radnog odnosa, odnosno do isteka jedne godine,".

Dosadašnja alineja četvrta postaje alineja peta.

Članak 8.

Ovlašćuje se Upravni odbor Hrvatske zajednice slobodnih umjetnika da
utvrdi, redakcijski uredi i izda pročišćeni tekst Pravilnika o postupku
i uvjetima za priznavanje prava samostalnih umjetnika na uplatu doprinosa
za mirovinsko i invalidsko te zdravstveno osiguranje iz sredstava proračuna
Republike Hrvatske.

Članak 9.

Ovaj Pravilnik stupa na snagu osmog dana od objave u "Narodnim novinama",
a primjenjuje se od 31. ožujka 1999. godine.

Klasa: 612-01/99-01-30
Urbroj: 532-03-3/5-99-02
Zagreb, 25. veljače 1999.

Ministar
**mr. Božo Biškupić,** v. r.

Pravilnik, NN 21/1999-457